Sacrosancte Dei ecclesie in honore Beati Vincentii dicate infra muros Matisconis fundate, ego Arnaldus dono in communione fratrum Domino ibidem servientium, pro remedio anime mee ut Dominus precibus et meritis ejusdem martiris dignetur eam eripere a penis inferni, quasdam res hereditatis mee sitas in pago Matisconensi, in agro Salorniacensi, in villa Sanciaci. Est autem mansus cum supraposito et cum castanariis ac ceteris ad eum pertinentibus. Qui mansus terminatur, a mane terra Guidonis canonici et fratris ejus, a medio die terra Jotseranni, a sero via publica et terra vel bosco ejusdem Jotseranni, a circio de ipsa hereditate. Dono eis rectitudinem mee partis quam habeo in pratis ejusdem ville, scilicet duas petiolas pertinentes ad eumdem mansum; dono etiam eis rectitudinem vel divisionem mee partis quam habeo in bosco Chaignot. Hec omnia supradicta, secundum suprascriptas terminationes vel denominationes, dono ad mensam vel communionem fratrum supradictorum pro redemptione anime mee vel parentum meorum, ut ab hac die et in futurum teneant et possideant ea jure ecclesiastico nullo contradicente. Quod si quis contradixerit, excommunicabitur nisi resipuerit. S. Arnaldi qui donationem istam fecit. Data per manum Willelmi, V kal. maii, regnante Henrico rege.